Последње злодело
Последње злодело је епизода серијала Мали ренџер (Кит Телер) објављена у Лунов магнус стрипу бр. 352. Епизода је изашла 1979. године, имала 96 страница, и коштала 10 динара. Насловну страницу нацртао је Бранко Плавшић. Издавач је био Дневник из Новог Сада. Епизода је 3. наставак целине, коју чини заједно са ЛМС-350 и ЛМС-351.

Оригинална епизода
Оригинална епизода под називом L’ultimo atto изашла је у Италији у издању Sergio Bonnelli Editore у децембру 1977. године под редним бројем 169. Коштала је 400 лира. Епизоду је нацртала Lina Buffolente.

Кратак садржај
Кит коначно добија поруку од непознатог пошиљаоца који му нуди бег из Јуме у замену за половину блага. Кит успева да побегне и ступа у контакт са тајном организацијом која помаже богатим затвореницима да побегну из затвора. Припадници покушавају да из Кита извуку информацију о локацији блага у намери да га након тога убију. Међутим, Кит уз помоћ Френкија успева да се извуче.

Кит и Френки су уништили целу организацију, али још увек не знају ко је њен вођа, којег припадници никада нису видели уживо. После дужег размишљања, Кит успева да повеже коцкице и закљуучује да је мозак целе организације сам Кларк, управник затвора у Јуми.  У узбудљивој завршници, Кит и Френки, пред скривеним сведоцима, из управника Кларка успевају да извуку признање за сва злодела.

Претходна и наредна епизода Малог ренџера у ЛМС
Претходна  епизода носиал је назив Под ужареним сунцем (#350), а и наредна Непогрешиви стрелац (#355)

Фусноте  

Стрип
Италијански стрип

Кит Телер